Para outras páxinas con títulos homónimos véxase: Mono.

**Mono** é unha banda xaponesa de post-rock formada en 1999 en Toquio. Os seus membros son Takaakira Goto (guitarra), Yoda (guitarra), Tamaki Kunishi (baixo, guitarra, piano e glockenspiel) e Yasunori Takada (percusión, glockenspiel e sintetizador).

Até estes momentos[*cando?*] Mono publicou cinco álbums de estudio. Pasaron os seus primeiros anos de existencia dando concertos por Asia, Europa e América e publicaron dous álbums, *Under the Pipal Tree* (2001) e *One Step More and You Die* (2002) en Tzadik Records e Music Mine respectivamente.

De 2004 a 2007, Mono firmou con Temporary Residence Limited e publicou dos álbums máis: *Walking Cloud and Deep Red Sky*, *Flag Fluttered and the Sun Shined* (2004) e *You Are There* (2007), coas súas correspondentes xiras de promoción. En 2008, a banda tomou un descanso que durou un ano até a súa seguinte obra, *Hymn to the Immortal Wind* (2009).

O estilo da banda está influído polo shoegaze e o rock experimental, así como polo clasicismo e a música clásica contemporánea, con trazas de minimalismo. O son de Mono caracterízase polo uso da reverberación, a distorsión e o delay nas guitarras de Goto e Yoda. As actuacións en público do grupo acostuman a seren intensas, tanto na súa maneira de tocar como no se dinamismo.

Historia
--------

Mono fúndase en Toquio en outubro de 1999 con tres membros: Goto e Yoda nas guitarras, e Takada na batería. En xaneiro de 2000 celebran o seu primeiro gran concerto e dous meses despois úneselles Tamaki no baixo.

A banda en maio de 2015 no Teatro Principal de Santiago de Compostela
En setembro de 2000 editan o seu primeiro EP: *Hey, You* e tocan antes de que acabe o ano no *Mercury Lounge* de Nova York. Na primavera de 2001 participan no festival SXSW de Texas. En novembro editan *Under the Pipal Tree*, no selo de John Zorn, co que tocan tanto en Estados Unidos como en Suecia, sendo a súa primeira actuación en directo en Europa.

En 2002 editan *One Step More and You Die* e volven a tocar no SXSW, antes de comezar a súa primeira gran xira por USA con 22 concertos.

Desde o seu terceiro disco os lanzamentos xa se producen a nivel internacional, producíndose así en 2005 a súa primeira xira por Europa.

En 2006 editan *You Are There* no Xapón, Corea, Europa e EEUU. O produtor deste terceiro traballo é Steve Albini (Nirvana, Pixies, Zao).

Reedítase o seu segundo traballo en Europa e América, en maio e xuño viaxan polos Estados Unidos con Pelican (cos que teñen un split EP) e en xullo xiran de novo por Europa.

En setembro editan no selo norteamericano Temporary Residence un disco en colaboración con World's End Girlfriend, proxecto que opta máis pola electrónica, o CD *Palmless Prayer - Mass Murder Refrain*, cun son menos post rock e máis ambiental.

En setembro de 2007 o selo norteamericano publica a colección de rarezas titulada Gone e no Xapón o seu primeiro DVD, *The Sky Remains The Same As Ever*, dirixido por Teppei Kishida.

Coincide cunha nova xira norteamericana, anunciada como a última antes de retirarse dos escenarios para preparar un novo disco para 2008. Tras actuar xunto a Envy no décimo aniversario da sala *Liquid Room* de Toquio, finalmente anuncian unha nova xira europea durante o mes de novembro e un último concerto no Xapón.

Discografía
-----------

| Ano | Título | Formato | Selo | Notas |
| --- | --- | --- | --- | --- |
| 2000 | *Hey, You* | EP |  |  |
| 2001 | *Under the Pipal Tree* | CD |  |  |
| 2003 | *One Step More and You Die* | CD |  |
| 2004 | *New York Soundtracks* | CD |  | Remestura de *One Step More and You Die* |
| 2004 | *Walking Cloud and Deep Red Sky, Flag Fluttered and the Sun Shined* | CD | Temporary Residence |  |
| 2005 | *Mono/Pelican* | Split EP |  |
| 2006 | *You Are There* | LP | Temporary Residence |  |
| 2006 | *Memorie dal futuro* | Single | Vynil Records |  |
| 2006 | *Palmless Prayer - Mass Murder Refrain* | LP | Temporary Residence | En colaboración con World's End Girlfriend |
| 2007 | *Gone* | LP | Temporary Residence |  |
| 2007 | *The Sky Remains the Same As Ever* | DVD |  | Dirixido por Teppei Shikida |
| 2009 | *Hymn to the Immortal Wind* | LP |  |  |
| 2012 | *For My Parents* | CD |  |  |
| 2014 | *The Last Dawn* | CD |  |  |
| 2014 | *Rays of Darkness* | CD |  |  |
| 2016 | *Requiem for Hell* | CD |  |  |
| 2019 | *Nowhere Now Here* | CD |  |  |
| 2021 | *Pilgrimage of the Soul* | CD |  |  |
| 2022 | *Scarlet Holliday* | EP |  |  |
| 2024 | *Oath* | CD |  |  |

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Mono*** |

* Web oficial de MonoArquivado 21 de marzo de 2012 en Wayback Machine. *(en inglés)*
* Arquivo de temas en directo *(en inglés)*
* Comentario de ***You Are There*** en muzike.org *(en castelán)*
* Entrevista en PORTALALTERNATIVO.com *(en castelán)*

|  |  |
| --- | --- |
| Control de autoridades | 
* Wd: Q1143745
* WorldCat
* VIAF: 316739633
* AllMusic: mn0001296614
* Discogs: 208568
* Europeana: ID
* ISNI: 0000000471402285
* MusicBrainz: ID
* NKC: xx0272046
* Songkick: 201140

 |